
Cyngor Bro Morgannwg
Cyfansoddiad Fforwm Cyllideb Ysgolion (diwygiwyd 11.06.25)
1. Cyflwyniad 
 Mae'n ofynnol i bob Cyngor sefydlu Fforwm Cyllideb Ysgolion yn unol ag adran 47A Deddf Safonau a Fframwaith Ysgolion 1998 fel y'i mewnosodwyd gan Ddeddf Addysg 2002 a Rheoliadau Fforwm Cyllideb Ysgolion (Cymru) 2003.
 
2. Aelodaeth
 
2.1. Maint y fforwm
2.1.1.Rhaid i'r fforwm gynnwys o leiaf 15 aelod i sicrhau nad yw aelodaeth y fforwm yn rhy gyfyngedig, a bod buddiannau ysgolion yn cael eu cynrychioli'n briodol.
2.1.2. Er mwyn hwyluso trafodaethau adeiladol, bydd y fforwm yn cael ei gadw i faint hawdd ei drn o ddim mwy na 23.
2.1.3. Dylai'r fforwm gynrychioli barn cyrff llywodraethu a phenaethiaid. Felly, bydd y rhan fwyaf o'r fforwm yn cynnwys aelodau ysgol sy'n cael eu hethol i gynrychioli cyrff llywodraethu neu benaethiaid ysgolion a gynhelir.
2.1.4. Ni all mwy na 25% o'r fforwm fod yn aelodau nad ydynt yn aelodau ysgol.
 
2.2. Ethol a Phenodi Aelodau Ysgol
2.2.1. Rhaid i aelodau ysgol fod yn benaethiaid neu'n llywodraethwyr ond nid yw'n ofynnol cynnwys nifer cyfartal o’r ddau. Er mwyn sicrhau bod cynifer o ysgolion â phosibl yn cael eu cynrychioli ar y fforwm lle bo hynny'n bosibl, ni ddylai cynrychiolwyr llywodraethwyr a chynrychiolwyr penaethiaid fod o'r un ysgol. Ni fydd hyn yn berthnasol i ysgolion arbennig, ysgolion ffydd uwchradd ac ysgolion cyfrwng Cymraeg uwchradd, gan mai dim ond un ysgol sydd ym mhob categori.
2.2.2. Bydd aelodau ysgol yn cael eu henwebu ar gyfer aelodaeth ar Fforwm y Gyllideb.  Bydd llywodraethwyr yn cael eu henwebu gan Gymdeithas Llywodraethwyr Ysgolion y Fro a bydd Penaethiaid yn cael eu henwebu gan grwpiau clwstwr yr ysgolion.
2.2.3. Bydd gan y fforwm o leiaf un aelod ysgol o'r categorïau canlynol:
· Ysgolion arbennig
· Ysgolion cynradd
· Ysgolion uwchradd a neu ysgolion 3-19 oed
· Ysgolion gwirfoddol a gynorthwyir neu wirfoddol a reolir
· Ysgolion Cymraeg
2.2.4. Rhaid cynrychioli'r tri chlwstwr daearyddol ffurfiol ar y fforwm, sef
· Clwstwr Penarth
· Clwstwr y Barri
· Clwstwr y Fro Wledig
· Nid oes gofyniad i gynrychioli clystyrau daearyddol anffurfiol pellach ar wahân.
2.2.5. Rhaid i o leiaf un ysgol fod yn llywodraethwr ysgol.
 
2.3. Penodi Aelodau Nad Ydynt yn Aelodau Ysgol
2.3.1. Mae'r terfyn o 25% y cyfeirir ato yn 2.1.3 yn cynnwys cynrychiolwyr o'r awdurdod.
2.3.2. Yr unig gynrychiolwyr o'r awdurdod lleol sydd â hawliau pleidleisio ar fforwm yr ysgol yw'r rhai sydd wedi eu cynnwys yn yr aelodaeth nad ydynt yn aelodau ysgol.
2.3.3. Bydd cyfansoddiad yr aelodaeth nad ydynt yn aelodau ysgol yn cynnwys cynrychiolaeth o'r Awdurdod Lleol ac undebau athrawon neu undebau llafur eraill sydd ag aelodau yng Nghymru.
2.3.4.Mae rheoliadau'n ei gwneud yn ofynnol i'r awdurdod lleol hysbysu pob un o'i ysgolion a gynhelir am fanylion unrhyw aelodau nad ydynt yn aelod ysgol a benodir i'r fforwm o fewn mis i'r penodiad gael ei wneud.
 
2.4. Aelodau Dirprwyol 
2.4.1.Gall aelodau enwebu dirprwy i fynychu cyfarfodydd y Fforwm Cyllideb Ysgolion 
yn eu habsenoldeb
2.5. Cyfnod Swydd
2.5.1.Argymhellir bod cyfnod swydd ar gyfer aelodaeth yn dair blynedd lle bo hynny'n bosibl, ond efallai na fydd bob amser yn bosibl cyfyngu aelodaeth i dair blynedd wrth gydymffurfio ag adran 2.2.3 uchod a sicrhau bod pob categori'n cael ei gynrychioli. Yn benodol ysgolion arbennig ac ysgolion sefydledig.
2.5.2.Dylai grwpiau clwstwr ysgolion adolygu’r holl gynrychiolwyr Penaethiaid ac wedi cyfnod o dair blynedd yn y swydd, dylent naill ai ethol cynrychiolydd clwstwr newydd, neu ailethol y cynrychiolydd presennol.
2.5.3. Bydd cyfnod swydd aelodau nad ydynt yn aelod ysgol yn cael ei bennu gan y meini prawf cymhwysedd a ddilynwyd wrth eu henwebu i’r fforwm.  Aelodau nad ydynt yn aelod ysgol yw
· Yr Aelod Cabinet dros Addysg
· Pennaeth Strategaeth, Dysgu Cymunedol ac Adnoddau 
· Un Aelod Craffu Dysgu a Diwylliant
· Dau Aelod o Undeb Llafur
2.5.4.Bydd penodiad aelodau fforwm a hyd eu penodiad yn cael ei gadarnhau'n ysgrifenedig.
 
2.6. Tynnu Aelodau o'r Fforwm Cyllideb Ysgolion
2.6.1.Os nad yw aelod o ysgol yn dal swydd pennaeth neu lywodraethwr yr ysgol mwyach, sef y rheswm pam y cafodd ei benodi i'r fforwm, bydd ei benodiad yn dod i ben.
2.6.2.Yn achos aelodau nad ydynt yn aelod ysgol, bydd eu penodiad yn dod i ben pan na fyddant yn bodloni'r meini prawf cymhwysedd a ddilynwyd wrth eu henwebu i'r fforwm.
 
 	 
2.7. Cyfansoddiad Fforwm Ariannu Ysgolion Bro Morgannwg
2.7.1.Mae'r tabl isod yn nodi cyfansoddiad Cyngor Bro Morgannwg. Nodir y canlynol: 
· Isafswm aelodaeth yw 15 aelod ac felly ni oes rhaid llenwi pob un o'r 21 swydd yn y tabl isod bob amser
· Yn amodol ar gydymffurfio â pharagraffau 2.1.3, 2.1.1 a 2.2.3; Gall un aelod gynrychioli mwy nag un maes fel a nodir yn y tabl isod.  (Er enghraifft, gall pennaeth gynrychioli ysgolion cynradd ac ysgolion gwirfoddol a gynorthwyir) 
· Dylai cynrychiolaeth ysgolion fod yn gyfartal ar draws clystyrau lle bo hynny'n bosibl 
 
	Cynrychiolaeth
 
	Rhif
	Corff Enwebu

	Penaethiaid Ysgolion Uwchradd 
	3 
	Grwpiau Clwstwr Penaethiaid  

	Llywodraethwyr Ysgolion Uwchradd 
	3 
	Cymdeithas Llywodraethwyr Ysgolion y Fro  

	Penaethiaid ysgolion Cynradd 
	3 
	Grwpiau Clwstwr Penaethiaid 

	Llywodraethwyr Ysgolion Cynradd 
	3 
	Cymdeithas Llywodraethwyr Ysgolion y Fro  

	Pennaeth Ysgol Arbennig  
	1 
	Ysgol Arbennig 

	Llywodraethwr Ysgol Arbennig 
	1 
	Cymdeithas Llywodraethwyr Ysgolion y Fro  

	Pennaeth Cyfrwng Cymraeg Uwchradd 
	1 
	Ysgolion Cyfrwng Cymraeg 

	Pennaeth Cyfrwng Cymraeg Cynradd 
	1 
	Ysgolion Cyfrwng Cymraeg 

	Gwirfoddol a gynorthwyir/Gwirfoddol a reolir 
Pennaeth Cynradd 
	1 
	Ysgol Esgobaethol neu Ffydd 
Cynrychiolwyr 

	Pennaeth Ysgol Uwchradd Wirfoddol a Gynorthwyir / Wirfoddol a Reolir 
	1 
	Cynrychiolwyr Ysgolion Esgobaethol neu Ffydd 

	Is-gyfanswm Aelodau Ysgol
 
	18 
	 

	Undebau Llafur 
	2    
	Pwyllgor Ymgynghorol Addysg 

	Yr Aelod Cabinet dros Addysg 
	1 
	Dd/B 

	Aelod Craffu Dysgu a Diwylliant 
	1 
	Craffu Dysgu a Diwylliant 
Pwyllgor 

	Pennaeth Strategaeth, Dysgu Cymunedol ac Adnoddau 
	1 
	Dd/B 

	Is-gyfanswm Aelodau Nad Ydynt yn Aelod Ysgol 
	5 
	 

	CYFANSWM AELODAU
	23 
	(uchafswm)


 
3. Cyfarfodydd a Thrafodion y Fforwm Cyllideb Ysgolion
 
3.1. Cworwm
3.1.1.Mae'r fforwm yn gworwm os yw o leiaf deugain y cant o gyfanswm yr aelodaeth yn bresennol yn y cyfarfod
3.2. Cadeirydd
3.2.1.Rhaid i Gadeirydd y fforwm gael ei ethol gan y fforwm
3.2.2.Bydd cadeiryddion yn dal swydd blwyddyn (ond gellir eu hailbenodi)
 	 
4. Swyddogaethau’r Fforwm Cyllideb Ysgolion
 
4.1. Ymgynghoriad ar Faterion Ariannol
4.1.1.Rhaid i'r Awdurdod Lleol ymgynghori â'r fforwm yn flynyddol ar
· Swyddogaethau ynglŷn â’u cyllideb ysgolion;
· unrhyw ddiwygiadau arfaethedig i Gynllun Ariannu Teg y Cyngor ar gyfer Ysgolion
4.1.2.Caiff yr Awdurdod Lleol ymgynghori â'r fforwm ar faterion eraill sy'n ymwneud ag ariannu ysgolion.
 
4.2. Ymgynghoriad ar y Fformiwla Ariannu Ysgolion
4.2.1.Rhaid i'r Awdurdod Lleol ymgynghori â'r fforwm yn flynyddol ar: -
· Unrhyw newidiadau arfaethedig o ran y Fformiwla Ariannu Ysgolion
· Effaith ariannol debygol newid o’r fath
4.2.2.Rhaid i ymgynghoriad o dan baragraff 4.2.1 gael ei gynnal mewn da bryd i ganiatáu i'r safbwyntiau a fynegir gael eu hystyried cyn penderfynu'n gychwynnol ar gyfrannau cyllideb ysgolion ar ddechrau pob blwyddyn ariannol.

